Lukashenko: "Tranzitul exporturilor europene prin Belarus va fi interzis dacă UE va sancționa țara".
Lukashenko amenință cu interzicerea tranzitului exporturilor europene prin Belarus dacă vor exista sancțiuni. Liderul țării și-a unit armata cu Rusia și le-a cerut trupelor să fie pregătite de luptă. Președintele a declarat că le va răspunde europenilor pe măsura sancțiunilor.
Lukashenko a amenințat că va interzice tranzitul exporturilor europene prin Belarus dacă Uniunea Europeană impune sancțiuni, relatează SBS News.Liderul a amenințat că va boicota porturile lituaniene dacă țara lui va fi sancționată."Am solicitat Guvernului să propună noi rute pentru fluxurile comerciale care vin din porturile lituaniene. Acestea vor fi direcționate către alte porturi. Hai să vedem cum se vor descurca cu asta", a declarat Lukashenko vineri, în cadrul unei vizite la o fabrică de lactate din estul Belarusului.Lukashenko și Putin au stabilit să-și unească trupele militare dacă vor exista amenințări din occident și a ordonat armatei Belarusului să fie pregătită pentru luptă.În același timp, liderul Belarusului a precizat că pe teritoriul țării încă nu există niciun soldat rus.În cursul zilei de joi, miniștrii de externe europeni i-au cerut lui Lukashenko să reorganizeze alegerile prezidențiale. Lukashenko neagă că votul ar fi fost fraudat.